AlexejDobrolubov/national_council_slovak_2010 huggingface dataset:
6. schôdza NR SR - 8.deň - B. popoludní
Dátum: 2023-12-18
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

222. Ďakujem, pán predsedajúci. Simona, ďakujem, myslím si, že svojím vystúpením, keď si na začiatku hovorila o politike a morálke, si tu tak nejak rozdelila tých kolegov, kolegyne, ktorí dávajú faktické poznámky, a je tu skupina nejakých takých, by som povedal, pragmatikov, ktorí hovoria, že sa držia pri zemi, a potom sú tu morálni idealisti, no. A ja sa v tomto svojom vystúpení zaradím medzi tých ľudí, ktorí chcú hovoriť o ideáloch. Myslím si, že ideály sú veľmi dôležité a je dobré, že tu zaznievajú tie ideály, lebo ideály nás pozdvihujú, inšpirujú, posúvajú nás ďalej. Ja si kladiem otázku, že prečo vlastne je politická kultúra v našich podmienkach na Slovensku taká, aká je, ja by som ju nazval, že je to klanová politická kultúra. Teda ak niekto z daného politického klanu má problém, urobí niečo, čo si ty v tých svojich príkladoch uviedla, v iných krajinách znamená odstúpenie, tak títo ľudia ho obhajujú. Urobia všetko pre to, aby, aby ho teda premaľovali, okrášlili a tak ďalej na verejnosti, zatiaľ čo v tých fungujúcich demokraciách to funguje úplne naopak, že tam je to vlastne to spoločenstvo, z ktorého ten politik vzišiel, to si aj v tom jednom príklade povedala, že, že tí, tí moji voliči si zaslúžia lepšie, teda ak má ten človek nejaký problém, tak, tak je to vlastne to jeho spoločenstvo, ktoré, pre ktorým sa on zodpovedá a ktorému nechce robiť hanbu. Tak si kladiem otázku, prečo to je tak. Kto u nás vlastne zlyhal? Školstvo? Cirkvi? Kto zlyhal, že... (Prerušenie vystúpenia časomerom.)
6. schôdza NR SR - 8.deň - B. popoludní
Dátum: 2023-12-18
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

104. Ďakujem pekne, pán predsedajúci. Lucia, veľká vďaka za tvoje vystúpenie, ja ďakujem za to, že si naozaj veľmi podrobne opäť poukázala na to, aké, aké absurdné je to, čo, čo tu už niekoľko dní robíme. Pokiaľ ide o tento konkrétny zákon, kompetenčný zákon, ja ho stále viac začínam vnímať s tým zákonom o konsolidácii verejných financií, o ktorom sme hovorili pred týmto rokovaním v predchádzajúcich dňoch. Ty si poukázala na niekoľko veľmi dôležitých jednotlivostí, tie problémy, ktoré, pri ktorých dochádza ku ohrozeniu nezávislosti viacerých inštitúcií, keď sa rušia výberové konania. Hovorila si o tom, že sa dostávame do rozporu s legislatívou Európskej únie. Veľmi zaujímavý bol podnet, ktorý si, ktorým si poukázala na Ústavný súd, na to, ako Ústavný súd vlastne zbytočne bude preťažený, pretože nevyhnutne to, čo sa tu chystá, vyvolá celý rad podnetov na Ústavný súd. Pre mňa to ako keby znamenalo, že, že tento, tento stroj, ktorý sa tu rozbieha, sa rozbieha a hovorilo sa o tom, o tom valci, sa rozbieha ale veľmi, veľmi problematickým spôsobom. Ako keby jednou nohou stúpal na, na, na plyn a druhou na brzdu a dochádza tu ku obrovským protikladom, čo v konečnom dôsledku môže naozaj znamenať veľké ohrozenie plynulosti správy verejných vecí na Slovensku a v konečnom dôsledku to bude ohrozovať všetkých občanov a občianky Slovenskej republiky.
6. schôdza NR SR - 7. deň - A. dopoludnia
Dátum: 2023-12-15
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

236. Ďakujem, pán predsedajúci. Pán poslanec Gröhling hovoril o navrhovanej novele kompetenčného zákona a sústredil sa okrem iného aj na kapitolu 13 a bod 6. Poukázal na to, že tento návrh veľmi zvláštnym spôsobom rozširuje okruh oprávnených poberateľov dotácií na šport. Pomenoval to podľa mňa veľmi trefne, že dotácie na šport podľa tohto vlastne by mohol už dostať každý. Spomenul tiež politickú korupciu. Ja by som možno k tomu dodal to, že tento spôsob, toto, čo tento návrh sleduje, mi pripomína aj iné kroky, ktoré, s ktorými sa tu teraz stretávame, a to je vlastne neadresnosť v poskytovaní akýchkoľvek finančných príspevkov v ktorýchkoľvek oblastiach. To je ako keby to bolo čosi charakteristické pre túto vládnu koalíciu, rozdávať bez akéhokoľvek zacielenia, čosi, čo veľmi poškodzuje verejné financie a nakoniec, ak teraz hovoríme o športe, je to aj na škodu samotného športu. Ono zdalo by sa, že nejaké rozšírenie okruhu poberateľov dotácií na šport by mohlo športu pomôcť, ale ako pán poslanec veľmi kvalifikovane povedal z vlastnej skúsenosti, práve zúženie a zacielenie dotácie na konkrétne ciele, na subjekty, ktoré sa naozaj venujú športu, pomáha rozvoju športu. Preto veľmi oceňujem túto jeho poznámku. Ďakujem.
6. schôdza NR SR - 7. deň - A. dopoludnia
Dátum: 2023-12-15
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

194. Ďakujem, pán predsedajúci. Tina, vo svojom vystúpení ku kompetenčnému alebo novele kompetenčného zákona si sa dotkla aj stavovskej cti štátnych úradníkov. Myslím si, že to je veľmi, veľmi dôležitý poukaz na to, čo, čo absentuje celkovo v kultúre štátnej správy na Slovensku. Boríme sa s tým hádam od vzniku Slovenska, že sa nám nedarí vybudovať stabilný káder ľudí v štátnej správe, ktorí sú zárukou kvality štátnej správy. Isteže takých ľudí máme a tých si musíme vážiť a preto je veľmi dôležité, že si na to poukázala. Ja upozorním možno a využijem moje, moje profesné jazykové znalosti a pripomeniem, že ten pojem česť sa v biblickej hebrejčine označuje slovom kábod, kbd, a to slovo v podstate doslovnom preklade znamená závažie, váha a myslím si, že to veľmi dobre vystihuje to, čím vlastne česť, či už profesná alebo ľudská, má byť. Má byť vlastne závažím, ktorý chráni človeka, spoločenstvo, inštitúciu pred tým, aby, aby bola odolná voči nejakým výkyvom. A tak štátni úradníci, ktorým budeme chrániť ich česť, môžu byť tou váhou, ktorá pomôže našej spoločnosti a štátnej správe, aby odolala akýmkoľvek politickým búrkam. Ďakujem. (Potlesk.)
6. schôdza NR SR - 7. deň - A. dopoludnia
Dátum: 2023-12-15
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

140. Ďakujem, pán predsedajúci. Števo, vo svojom vystúpení si upozornil na jednu veľmi dôležitú vec, ktorá sa ako keby prikráda do našej spoločnosti prostredníctvom tohto návrhu zákona, a to je to, čo si veľmi pregnantne pomenoval, že vláda robí úplný opak toho, čo by mala robiť, a teda neposilňuje, naopak, oslabuje nezávislosť inštitúcií. Tým vlastne vystavuje veľkej hrozbe celú spoločnosť, vytvára vlastne podmienky, ktoré spoločnosť robia oslabenou a málo odolnou voči rôznym nástrahám, rôznym závislostiam v celom systéme štátnej správy. Myslím si, že toto je veľmi, veľmi nebezpečná vec, ktorá sa tu deje, ak chceme, aby Slovensko bolo odolnou spoločnosťou, tak potrebujeme odolné, nezávislé štátne inštitúcie. Ďalšia vec, ktorú by som chcel povedať, je, a to, na to si tiež poukázal, že opäť vlastne to je dôsledok toho, že tento zákon sa pretláča skráteným legislatívnym konaním a vypadáva vlastne jedna veľmi, jeden veľmi dôležitý komponent legislatívneho procesu, ktorým je medzirezortné pripomienkové konanie. A na našich ministerstvách máme veľa kvalitných odborníkov, ktorí majú čo povedať v rámci medzirezortného pripomienkového konania do tvorby našich predpisov, a vláda týmto spôsobom vlastne uráža týchto odborníkov v štátnej správe tým, že ich obchádza, tým, že im nedáva možnosť zapojiť sa do legislatívneho procesu, vychytať tie chyby, ktoré dostávame takto na stôl.
6. schôdza NR SR - 7. deň - A. dopoludnia
Dátum: 2023-12-15
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

58. Ďakujem pekne. Pán poslanec Dostál, veľmi oceňujem váš doslova chirurgický rozklad tohto návrhu, keď ste poukázali na to, prečo je vlastne problémom tento návrh. Predovšetkým aj pretože opäť máme dočinenia so skráteným legislatívnym konaním, kedy nie je možné vypočuť si názory odborníkov, verejnosti a posúdiť tento návrh. Ja by som sa chcel sústrediť na jednu konkrétnu vec, ktorej sa dotkol už aj pán poslanec Gröhling, keď hovoril o tom, ako sa cez tento predkladaný návrh kompetenčného zákona mení zákon o športe, a konkrétne spôsob poskytovania dotácií. V čl. 13 návrhu sa hovorí o tom, ako by sa mal zmeniť tento spôsob prideľovania dotácií na šport a mne sa tam akoby nevidí a zdá sa mi problematické, že sa neprimerane rozširuje okruh prijímateľov dotácií. Kým v tom predchádzajúcom návrhu, kým teda zákon o športe hovorí o tom, že prijímateľmi takýchto dotácií majú byť subjekty, ktoré majú dočinenia so športom, tak v tejto zmene, ktorú navrhuje kompetenčný zákon, sa to otvára na celý rad organizácií, ktoré so športom nemusia mať nič spoločné. Pre mňa je toto dosť vážny problém a presne tu sa ukazuje to, že v tom riadnom legislatívnom postupe by určite odborníci a verejnosť mohli poukázať na to, či toto náhodou nepredstavuje problém, či sa tu vlastne nevytvára pre to nové ministerstvo, pre nového ministra, tých bezpočet štátnych tajomníkov priestor na neprimerané rozdávanie verejných zdrojov. Ďakujem.
6. schôdza NR SR - 6.deň - B. popoludní
Dátum: 2023-12-14
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

257. Ďakujem. Pán Galko, ďakujem veľmi pekne. Oceňujem naozaj vašu prácu a musím povedať, že teda keby to nebolo smutné a tragické, tak naozaj by sme sa na tom mohli z chuti pozabávať, ale je to strašné, že, že musíme robiť túto prácu takýmto štýlom a nemôžeme využiť ten čas a našu energiu a, a všetko ostatné na to, aby sme robili rozumnú parlamentnú prácu. Ale chápem, že toto je vlastne naša jediná možnosť, a preto by som chcel oceniť zvlášť vo vašom pozmeňovacom návrhu body 202 až 225, a to sú body, ktoré sa týkajú konzulárnych poplatkov, a je dobré, že ste to predniesli aj v prítomnosti pána Danka, lebo keď máme na mysli to zamýšľané ministerstvo cestovného ruchu, tak si myslím, že to je celkom kontraproduktívne, ak táto vláda chce zvyšovať konzulárne poplatky, neviem, akým spôsobom chce potom pritiahnuť ľudí zo zahraničia k tomu, aby, aby sa rozvíjal cestovný ruch, keď na našich konzulátoch pri akomkoľvek úkone budú narážať na zvýšené poplatky, preto si myslím, že je to veľmi dobré, keď ste poukázali aj na túto špecifickú sekciu konzulárnych poplatkov, ktoré by sa mali zvyšovať, a oceňujem, že navrhujete takéto riešenie, ktoré bolo vo vašom pozmeňujúcom návrhu. Ďakujem veľmi pekne.
6. schôdza NR SR - 6.deň - B. popoludní
Dátum: 2023-12-14
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

215. Ďakujem pekne, pán predsedajúci. Ďakujem, pani poslankyňa Marcinková, za to, že ste poukázali na to, ako je ten pripravovaný rozpočet a aj konsolidačné opatrenia vôbec nie sú konzistentné, a, žiaľ, dolieha to napríklad aj na túto veľmi dôležitú oblasť ochrany ľudských práv. Zdá sa, že tu vláda ako keby chcela uplatňovať tú starú overenú taktiku rozdeľ a panuj, jednému pridáme, druhému uberieme a nech sa medzi sebou pohryzú, pobijú, to je podľa mňa veľmi nebezpečné. Už niekoľkokrát sme boli svedkami toho, ako táto Národná rada odmietla vôbec zobrať na vedomie správy z kancelárie verejného ochrancu práv, verejnej ochrankyne práv. To je čosi, čo je, čo je alarmujúce, a oceňujem ten návrh, to... beriem to ako pozvanie do diskusie, rozprávať o tom, ako lepšie by sme mohli celú ľudskoprávnu agendu zorganizovať na Slovensku, ako zlepšiť prácu v prospech tých, ktorých práva sú porušované na Slovensku. Myslím si, že to je veľmi dôležitá téma, a veľmi rád beriem toto pozvanie a túto výzvu. Ďakujem pekne.
35. schôdza NR SR - 6.deň - A. dopoludnia
Dátum: 2025-06-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Škoda, že nezverejníte ten záznam. Škoda, že to nezverejníte, ako ste vošli do protismeru, škoda. Celý čas tam bol pán poslanec Stuška, stál vedľa, a keby som naozaj bol niečo robil, tak určite by bol vystúpil. Škoda. To, čo ste predviedli vy a ako ste klamali vy, ako ste klamali aj na tých tlačových besedách, vy ste predsedkyňa školského výboru, vy, ktorá klamete a verejne ste kla... nijako som vás nenapadol, nijako som vám nič, povedal som vám jediné jedno slovo, teda vetu, ktorá sa vás dotkla, a to, že ste si mohli zabiť svoje deti. A vy ste si ich mohli zabiť. Mne je ľúto, že takáto, takáto žena učí na vysokej škole. Vy, vy ste hanba školstva, pretože ste, neprerušujte ma, ja som vás neprerušoval, neprerušujte ma, vy ste hanba školstva, pretože to v tej garáži bola naozaj čiste slušná debata o tom, že ste si mohli zabiť, ja som nevedel, kto ste, vy ste tam prišli. A som rád, keď zverejníte tie zábery z toho, zverejnite to! Zverejnite a potom sa poďme o tom baviť, čiže pre mňa ste hanba vy. Ste klamárka, ktorá vedome klamala, ktorá vedome zavádzala, vy ste to naozaj urobili. Je mi vás ľúto. Vy ste predsedkyňa školského výboru, učíte na vysokej škole a vy ste to tam klamali. Viete, čo mi povedal jeden váš kolega? Že to je politika, vieš, oni ťa musia dať dole. Jeden váš kolega mi to povedal. Oni ťa musia dať dole, oni ťa musia nejako pošpiniť takýmto spôsobom. Čiže viete, ja keď som učil, tak som učil spôsobom, že tie deti mali jednotky, dvojky, lebo som ich motivoval. Ja si od vás, od klamárky, ktorá vedome klamala, vyprosujem, aby ste vy hodnotili, kto môže a kto nemôže učiť. Vy z HLAS-u a zo SMER-u, ktorí namiesto toho, aby ste tých učiteľov podporovali, tak rozprávate populistické žvásty o tom. Pre mňa ste hanba vy, pani, pani poslankyňa. Danko, Andrej, podpredseda NR SR Už stačilo s tými útokmi, pán poslanec. Pročko, Jozef, poslanec NR SR ===== Vás od klamárky, ktorá vedome klamala, vyprosujem, aby ste vy hodnotili kto môže a kto nemôže učiť. Vy z HLAS-u a zo SMER-u, ktorí namiesto toho, aby ste tých učiteľov podporovali, tak rozprávate populistické žvásty o tom. Pre mňa ste hanba vy pani, pani poslankyňa...(Prerušenie vystúpenia predsedajúcim.) Danko, Andrej, podpredseda NR SR Už stačilo s tými útokmi, pán poslanec. Dobre? Pročko, Jozef, poslanec NR SR Ja? Ale veď prepáčte, za, ja len reagujem. Danko, Andrej, podpredseda NR SR Stačí to. Pročko, Jozef, poslanec NR SR Pán Danko, ja reagujem na.
35. schôdza NR SR - 6.deň - A. dopoludnia
Dátum: 2025-06-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

26. Ďakujem veľmi pekne. Ja musím zareagovať na to, čo ste povedali v úvode, že kde je ten minister vnútra. Pani poslankyňa, sama dobre viete, že keď je aj tu v sále, tak buď je za predsedníckym stolom a vybavuje sa tam s predsedajúcim, alebo tuto vzadu je skrytý a diskutuje. Jeho to vôbec nezaujíma. On sem príde so skráteným legislatívnym konaním a oni to odhlasujú. To, že naozaj ste predložili argumenty a že argumentujete, to ich vôbec nezaujíma. Oni to tu valcujú tak, ako chcú. Pán Drucker si to dnes odsedí, pretože má tu ešte iné zákony. On vám povie, že viete je výjazdové rokovanie vlády. No a čo, že je výjazdové rokovanie vlády. Čo, čo tam bude rozhodovať. Tu má zákon v skrátenom legislatívnom konaní, tu má sedieť a počúvať vaše výhrady, naše výhrady. Má tu sedieť, to je jeho psia povinnosť. Ale ten politický propagandizmus, čo robí táto vládna koalícia, tak sa vytrepú niekde do regiónu, budú tam zase breptať o tom, ako oni pomáhajú regiónom, akí sú sociálni, akí sú skvelí, akí sú fantastickí. Namiesto toho, namiesto toho zdierajú tých občanov v tom regióne. Takže pán minister aj keby tu bol, tak viete čo, zapne si telefón a bude si robiť na telefóne svoje, vybavovať si svoje veci a úplne, ale úplne má v paži každé jedno vystúpenie poslancov. Takže ja len reagujem naozaj na to, že ste sa spytovali, teda ale ste hovorili, a právom, že minister vnútra by tu mal sedieť. Je to jeho psia povinnosť. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

78. Ďakujem veľmi pekne. Ja sa stále domnievam, že to bolo vystúpenie pána navrhovateľa, lebo nebolo to povedané, ale však ja som rád, že sme sa mohli prihlásiť. Ten, kto nepodniká, tak nevie, čo sa tu na Slovensku deje. Táto vláda nám podnikateľom, aj keď teda nemôžem byť konateľ, som majiteľ, robí neskutočné veci. Tá byrokracia a ako zvyšuje táto vláda byrokraciu, ako táto vláda malých a stredných podnikateľov ničí, to nemá v dejinách Slovenska naozaj obdobu. Ja vítam tento zákon, pretože nám nielenže nevyšli v ústrety na úradoch, ale úrady nám dávajú, viac a viac a viac nakladajú. Ja sa nebránim kontrolám, nebránim sa veciam, ale keď máte, ja napríklad, my máme kontrolu každú chvíľu, v poriadku, ako Fico musí nejako opozičných poslancov likvidovať, ale toto a táto byrokracia, aká tu je, je neskutočná. Robo Fico potrebuje byrokraciu, pretože sa dá lepšie vládnuť. Lepšie sa dá kontrolovať, lepšie sa dá držať taká, taký meč nad podnikateľmi a dá sa im lepšie prikazovať. V tomto zákone nejde o nič iné, len uľahčiť podnikateľom ich čas a skrátiť ich čas. Viete, keby som vám mal rozprávať naozaj tie príbehy, ako tu rozprával pán predkladateľ, čo všetko sa, kde všade musíte ísť a musíte tam stáť na tých úradoch ako podnikateľ, to je čistá katastrofa. A ja som hlboko presvedčený, že nikto, nikto z koalície tento zákon nepodporí. Čo je odporné a nechutné.
35. schôdza NR SR - 3.deň - A. dopoludnia
Dátum: 2025-05-29
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

54. Ďakujem veľmi pekne. No naozaj si to pomenoval veľmi presne a smutné je, že, reagujem na teba, smutné je, že úplne takí tí dezoláti, lebo inak to neviem nazvať, budú rozprávať, že Leyenová skorumpovaná a Západ a Merz a tí Nemci, no my padneme na kolená, aké to tu bude strašné. Ja si myslím, že tí ľudia ani nemajú šajnu o tom, podľa mňa neboli tí ľudia na tom Západe, nevideli, ako sa to tam deje. Ja si napríklad myslím, že Andrej Danko je výborný, sofistikovaný politik, on vie, že ten Západ potrebujeme, on vie, že to tam bude. Ale, pozor, voliči, voliči SNS sú naozaj z 90 % podľa mňa proruskí a vymletí. Lebo slovíčko vymletí je veľmi dobré propagandou Putinovou a hybridnou vojnou. Takže keď niekto tu ide rozprávať o tom, že Sovietsky zväz je dobrý a Merz, tá komunistka, nemecká fašistka je zlá. No to je strašné. Toto keď počúva normálny človek, ktorý chce žiť v slobodnom Slovensku, pretože ja chcem žiť v slobodnom Slovensku, ja nechcem, aby zase sem prišli Rusi, ako tu boli. Ja som si zažil ako študent, keď mi dupali po mne čižmou a títo naši z SNS, ja ne... ako ich mám nazvať, ako ich mám nazvať? Vymletí? Chcú týchto Rusov tu, lebo Rusi sú zlatí? (Prerušenie vystúpenia predsedajúcim.) Danko, Andrej, podpredseda NR SR Prosím o slušnosť, neopakujte takéto slová, prosím vás o slušnosť. Pročko, Jozef, poslanec NR SR Čo vymletí? Toto rozprávate vy? To rozprávate vy? Danko, Andrej, podpredseda NR SR Že ste vymletý? Pročko, Jozef, poslanec NR SR No to rozprá... Viete, čo je vymletý? To je z mlynčeka. Vy mi nerozprávajte o tom, čo ja môžem rozprávať a čo nemôžem. Hlavne vy, keď v televízii rozprávate, že to ja môžem rozprávať (Povedané s afektom.) Tak sa tam ukľudnite, dajte koňak a tichučko šúchajte nohami. Čiže títo vymletí z SNS, to je strašná vec.
35. schôdza NR SR - 3.deň - A. dopoludnia
Dátum: 2025-05-29
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

32. Ďakujem veľmi pekne. No naozaj ste správne spomenuli, že sa to naťahuje. Tento zákon je nič iné, len posilnenie zase moci ministerstva kultúry. Naozaj tento zákon je úplne zbytočný. Je to niečo, čo SNS stále predkladá. Keď si pozriete tie mená Michelko, Kotlár, Garaj, ja som ešte od nich nezažil jeden jediný normálny zákon, ktorý by sem prišiel, ktorý by pomáhal. Ako to bolo také pekné, keď ste povedali, že by ste chceli veriť, že pán Michelko ide pomáhať kultúre. No pán Michelko robí to, čo mu povedia na kultúre pani ministerka a ďalší. Je smutné, že sa naozaj takýmto spôsobom posilňuje moc ministerstva kultúry a v poslednom období musím nadviazať aj na vás, naozaj celá kultúrna obec, pretože fakt kultúru nemôžete človeku vnútiť. Celá kultúrna obec protestuje proti tomu, čo tu celá SNS, no a pán Michelko, ktorého ja volám výkonný práporčík, tu predkladá. Je to smutné, pretože diktujú ľuďom, umelcom diktujú, ako sa má umelec správať, čo má umelec robiť a ako má byť umelec národne, sociálne orientovaný. Je to smutné. My sa naozaj vraciame, celá koalícia nás vracia do čias normalizácie, do čias tvrdého socializmu, kedy jedna strana rozhodovala o tom, čo je kultúrne, čo sa má robiť, ako sa majú peniaze pre kultúru udeľovať. A toto sa tu deje. Je to veľmi, veľmi smutné.
35. schôdza NR SR - 2.deň - B. popoludní
Dátum: 2025-05-28
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

37. Ďakujem veľmi pekne. Milý pán kolega, spomínal si viackrát zákony, v ktorých boli prílepky. No napríklad dnes sme počuli vo vystúpeniach pána ministra Erika Tomáša, že ako sa predkladajú tuná skvelé zákony, ktoré sú fantastické a jedinečné. A toto je taký naozaj krásny príklad toho, že zákon, ktorý by mal pomôcť, mal by uľahčiť naozaj prístup ľudí k svojim veciam, čím rýchlejšie, tým lepšie, tak zase dáme do zákona prílepky a zase tu máme, ja to nazvem paškvil, zákon, ktorý nemá nič spoločné so zákonom, ktorý je spravodlivo, čestne a zodpovedne napísaný. Ďakujem, pán kolega Dostál, za tvoje vystúpenie.
35. schôdza NR SR - 2.deň - A. dopoludnia
Dátum: 2025-05-28
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

12. Ďakujem. Pán minister, skvelé, že ste sa zastali pána Daška, úžasné, že tu nie je. Poprosím potom pánovi Šutajovi Eštokovi to isté povedať, keď nie je Matovič v tých reláciách, nech ho nespomína, dobre? Keď, keď, keď toto spravíš Erik, tak ti poviem, že super. Na jednej strane rozprávaš toto, tak na druhej strane to o Šutajovi povedz. 500 eur pre Rómov, to je taký populizmus, ospravedlňujem sa, toto používajú koaliční politici ako naozaj taký, ja, ja to neviem slušne nazvať, hyenistický populizmus, pretože tých 500 eur malo ísť pre občanov Slovenska. Ja s tým súhlasím. Každý občan by mal dostať za voľby, aby išiel voliť, Fico sa bojí veľkej účasti, a to malo byť preto, aby tá účasť bola veľká. Na jednej strane rozprávaš, pán minister, že to ten zákon je pre všetkých, no tak pre všetkých mali byť aj tých 500 eur. Mne sa strašne páčilo, jak si povedal, že Pollák podal ruku menej Rómom ako ty, tak s týmto absolútne nesúhlasím, ale potom keď rozprávame o tej práci, tak keď ktokoľvek z týchto koaličných poslancov bude zamestnávať tak ako ja Rómov, tak potom môžte rozprávať o tom, že ako sa zamestnávajú Rómovia. Tento zákon, a darmo vystúpi ktokoľvek, ktokoľvek, je o tom, aby tu bola diskriminácia Rómov. Jasné, že to nepoviete, jasné, že nebudete rozprávať, že to je diskriminácia Rómov, ale je to, je to o tom, o ničom inom to nie je. A čo je to vhodná práca? Keď k niekomu prídem, k Rómovi a poviem, počúvaj, mám pre teba vhodnú prácu. On povie, no ale toto nie je pre mňa vhodná práca. Tak čo poviem, nie, nie, to je vhodná práca, lebo ja som to povedal. Ministerstvo povedalo, že toto je vhodná práca, tak ty budeš vhodne pracovať. Toto sa mne nepáči na tom celom. A ja vytváram pracovné podmienky pre ľudí, naozaj ich vytváram. Takže keď niekto tu bude rozprávať o hnutí SLOVENSKO a teraz zase začínaš, že OĽANO, tak naozaj vytvárame. A mne sa najviac páčilo o tej SaS-ke naozaj že nepolitikárčiť. Toto bol trošku... (Prerušenie vystúpenia časomerom.)